**Ministru kabineta sēdes protokollēmuma projekta**

**„Par Ministru kabineta 2014. gada 29. jūlija sēdes protokollēmuma (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” 6.3.apakšpunktā noteiktā nosacījuma izpildi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Protokollēmuma projekts sagatavots pēc Zemkopības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 29. jūlija sēdes protokollēmumu (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” Pārtikas un veterinārajam dienestam (turpmāk – dienests) piešķirts finansējums kontroles telpu uzturēšanai robežšķērsošanas vietā „Vientuļi” uz Latvijas Republikas un Krievijas Federācijas robežas.Pēc kontroles punkta „Vientuļi” atvēršanas kravu autotransporta kustībai un dienesta darbības uzsākšanas šajā kontroles punktā 2016. gadā konstatēts, ka pirms darbības uzsākšanas apsaimniekotāja VAS „Valsts nekustamie īpašumi” (turpmāk – VNĪ) veiktie aprēķini uzturēšanas izdevumiem un līdz ar to piešķirtais finansējums dienesta kontroles telpu uzturēšanai ir lielāks, nekā faktiski nepieciešams. Savukārt kontroles punktos „Grebņeva” (uz Latvijas Republikas un Krievijas Federācijas robežas), „Pāternieki” un „Silene” (uz Latvijas Republikas un Baltkrievijas Republikas robežas) izveidojusies situācija, ka nepietiekamā nomas maksas finansējuma dēļ apsaimniekotājam nav iespējams veidot uzkrājumus kārtējiem kapitālajiem remontdarbiem.Ir izveidojies finanšu līdzekļu ietaupījums 78 850,00 *euro* apmērā, kuru iespējams pārdalīt citu dienesta kontroles punktu uzturēšanai (detalizēta pārdalāmās summas veidošanās norādīta anotācijas pielikumā).

|  |  |  |  |  |  |
| --- | --- | --- | --- | --- | --- |
| KP | Esošā nomas maksa | VNĪ noteiktā nomas maksa | Sadārdzi-nājums mēnesī (bez PVN) | Sadārdzi-nājums gadā (ar PVN) | Apkures izmaksu prognoze |
| Pāternieki | 1 420,62 | 8 306,29 | 6 885,67 | 99 979,93 |   |
| Grebņeva | 1 802,37 | 3 716,40 | 1 914,03 | 27 791,72 | 17 850,38 |
| Silene | 645,80 | 659,60 | 13,80 | 200,38 | 2 013,49 |
|  |  |  |  |  | 19 863,88 |

Prasības robežkontroles punktu telpām, aprīkojumam un iekārtām, lai to varētu atzīt un iekļaut veterināro robežkontroles punktu sarakstā, noteiktas Komisijas 2001. gada 21. novembra Lēmumā 2001/812/EK, ar kuru nosaka prasības attiecībā uz to robežkontroles punktu apstiprināšanu, kuri atbild par veterinārām pārbaudēm produktiem, ko ieved Kopienā no trešām valstīm (turpmāk – Lēmums 2001/812/EK). Kontroles punktu „Grebņeva”, „Pāternieki” un „Silene” ēkas ekspluatācijā tika nodotas 2003.–2004. gadā un telpu un aprīkojuma tehniskais stāvoklis pilnībā neatbilst normatīvajos aktos noteiktajām prasībām. Lēmumā 2001/812/EK noteikts, ka robežkontroles punktiem jābūt būvētiem, uzturētiem un ekspluatētiem atbilstoši tiesību aktos noteiktajām prasībām, īpaši, lai nodrošinātu atbilstošu higiēnas pakāpi un izvairītos no tālākas piesārņojuma izplatības. Saskaņā ar Lēmuma 2001/812/EK 3. panta 5. punktu valstij jāinformē Eiropas Komisija par jebkurām tādām izmaiņām robežkontroles punkta infrastruktūrā vai ekspluatācijā, kuras jebkādā veidā ietekmē tā esamību apstiprinātajā robežkontroles punktu sarakstā. Eiropas Komisijas informēšana par neatbilstību noteiktajām prasībām varētu būt par iemeslu kontroles punktu darbības apturēšanai vai ierobežošanai.Robežkontroles punkti „Grebņeva”, „Pāternieki” un „Silene” ir stratēģiski svarīgi tirdzniecības nodrošināšanai starp Austrumiem un Rietumiem, un to pilnīga vai daļēja slēgšana dzīvnieku un produktu kontrolei nav pieļaujama. Lai nepieļautu kravu plūsmas apturēšanu, arī nākotnē jāparedz finansējums turpmākai kontroles punktu infrastruktūras uzlabošanai un esošo telpu uzturēšanai ekspluatācijai atbilstošā stāvoklī.Kontroles punktu remontiem finanšu līdzekļi līdz šim piešķirti minimālā apmērā – ar Ministru kabineta 2014. gada 13. jūnija rīkojumu Nr. 287 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” kontroles punkta „Pāternieki” kanalizācijas sistēmas sakārtošanai piešķirti 776,78 *euro*.Lai piešķirto valsts budžeta līdzekļu izmantošana būtu tiesiska un efektīva, nepieciešams atļaut daļu no kontroles punkta „Vientuļi” darbības nodrošināšanai piešķirtajiem finanšu līdzekļiem, t.i., 78 850,00 *euro*, izmantot kontroles punktu „Grebņeva”, „Pāternieki” un „Silene” nomas maksas sadārdzinājuma un papildu maksājumu segšanai, kā arī kontroles punktu „Grebņeva” un „Silene” apkures izmaksu segšanai. Šāds risinājums būtu neatsverams atbalsts dienesta darbības uzlabošanai minētajos kontroles punktos.Pēc pārdales atlikušais finansējums ir pietiekams, lai nodrošinātu kontroles punkta „Vientuļi” darbību. Tomēr arī pēc finanšu līdzekļu pārdales finansējums kontroles punkta „Pāternieki” uzturēšanai nebūs pietiekams un līdzekļi 30 994 *euro* apmērā tikai daļēji segs nepieciešamos maksājumus, tāpēc Zemkopības ministrijai jāmeklē risinājums finansējuma nodrošināšanai pilnā apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) uzņēmējiem, kas pārvadā dienesta kontrolei pakļautas kravas kontroles punktos „Grebņeva”, „Pāternieki” un „Silene”;2) dienestu. |
| 2. | Tiesiskā regulējuma ietekme uz tautsaimniecību un administratīvo slogu | Finanšu līdzekļu piešķiršana nodrošinās kontroles punktu „Grebņeva”, „Pāternieki” un „Silene” atbilstību Eiropas Savienības normatīvo aktu prasībām, saglabājot pārtikas un veterināro kravu plūsmu uz Krievijas Federāciju un Baltkrievijas Republiku. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Gurecka 26614495

Linda.Gurecka@zm.gov.lv